《和沈菁士夜话有感韵三首 其三》
清代·缪焕章

半轮秋月照窗明，卧听谯楼欲二更。万事到头难逆料，五旬弹指怅浮生。

空嗟榛莽连江表，欲筑茅庵署太平。似水凉宵无个事，喓喓草畔效虫鸣。

作者简介：字仲英，道光丁酉顺天乡试举人。贵州候补道。缪荃孙父亲，生于嘉庆十七年，光绪十六年卒。喜吟咏，有吟樵诗草，但燬于庚申之难。原名步肯。